b'\n_START_ARTICLE_\nKristoffer Brun\n_START_PARAGRAPH_\nKristoffer Brun (f\xc3\xb8dt 7. april 1988 i Bergen, Norge) er en norsk roer._NEWLINE_Brun vandt bronze i letv\xc3\xa6gtsdobbeltsculler ved OL 2016 i Rio de Janeiro. Hans makker i b\xc3\xa5den var Are Strandli. Nordm\xc3\xa6ndene sikrede sig tredjepladsen efter en finale, hvor Frankrig og Irland tog guld- og s\xc3\xb8lvmedaljerne. Han deltog i samme disciplin ved OL 2012, ogs\xc3\xa5 sammen med Strandli, hvor det dog kun blev til en 9. plads._NEWLINE_Brun og Strandli vandt desuden en VM-guldmedalje i letv\xc3\xa6gtsdobbeltsculler ved VM 2013 i Sydkorea.'